stanford-oval/wikipedia huggingface dataset:
Australian avoin tennisturnaus 2002
Tulokset > Naisten kaksinpeli

Finaalissa olivat vastakkain Yhdysvaltain Jennifer Capriati ja Sveitsin Martina Hingis. Capriati voitti ottelun luvuin 4–6, 7–6(7), 6–2. Hän selvitti tiensä finaaliin voittamalla välierissä Belgian Kim Clijstersin ja puolivälierissä Ranskan Amélie Mauresmon. Finaalin hävinnyt Hingis voitti välierissä Yhdysvaltain Monica Selesin ja puolivälierässä Italian Adriana Serra Zanettin.
Tulokset > Miesten nelinpeli

Miesten nelinpelin voittivat Bahaman Mark Knowles ja Kanadan Daniel Nestor. Finaalissa he kaatoivat Ranskan Michaël Llodran ja Fabrice Santoron luvuin 7–6, 6–3.
Tulokset > Naisten nelinpeli

Naisten nelinpelin voittivat Martina Hingis ja Venäjän Anna Kournikova. He kukistivat finaalissa parin Daniela Hantuchová, Slovakia ja Arantxa Sánchez, Espanja luvuin  6–2, 6–7, 6–1.
Tulokset > Sekanelinpeli

Sekanelinpelin voittivat Daniela Hantuchová ja Zimbabwen Kevin Ullyett. Finaalissa kukistuivat Argentiinan Paola Suárez ja Gastón Etlis luvuin 6-3, 6-2.
Tulokset > Sekanelinpeli > Poikien kaksinpeli

Australian avointen poikien kaksinpelin voiton vei Ranskan Clement Morel. Finaalissa kaatui Australian Todd Reid luvuin 6-4, 6-4.
Tulokset > Sekanelinpeli > Tyttöjen kaksinpeli

Tyttöjen kaksinpelin voitti Barbora Strýcová, Tšekki. Finaalissa kukistui Venäjän Maria Sharapova luvuin 6–0, 7–5.
Tulokset > Sekanelinpeli > Poikien nelinpeli

Poikien nelinpelin voittivat australialaispari Todd Reid ja Ryan Henry.
Tulokset > Sekanelinpeli > Tyttöjen nelinpeli

Tyttöjen nelinpelin voittivat Argentiinan Gisela Dulko ja Indonesian Angelique Widjaja.
Aiheesta muualla

Viralliset sivut
Australian avoin tennisturnaus 2003

Vuoden 2003 Australian avoin tennisturnaus pelattiin 13.-26. tammikuuta 2003.
Tulokset > Miesten kaksinpeli

Finaalissa olivat vastakkain Andre Agassi, Yhdysvallat ja Rainer Schüttler, Saksa. Agassi otti neljännen Australian avoimen turnausvoittonsa luvuin 6-2 6-2 6-1. Agassi oli selvittänyt tiensä finaaliin voittamalla semifinaaleissa Etelä-Afrikan Wayne Ferreiran ja puolivälierissä Ranskan Sébastien Grosjeanin. Finaalin hävinnyt Schuettler selvitti välierät voittamalla Yhdysvaltain Andy Roddickin ja puolivälierät kukistamalla Argentiinan David Nalbandianin.
Tulokset > Naisten kaksinpeli

Finaalissa olivat vastakkain yhdysvaltalaiset sisarukset Serena ja Venus Williams. Serena Williams voitti ottelun luvuin 7-6, 3-6, 6-4. Hän selvitti tiensä finaaliin voittamalla välierissä Belgian Kim Clijstersin ja puolivälierissä Yhdysvaltain Meghann Shaughnessyn. Finaalin hävinnyt Venus Williams voitti välierissä Belgian Justine Henin-Hardennen ja puolivälierässä Slovakian Daniela Hantuchovan.
Tulokset > Miesten nelinpeli

Miesten nelinpelin voittivat Ranskan Michaël Llodra ja Fabrice Santoro. Finaalissa he kaatoivat Mark Knowlesin, Bahama, ja Daniel Nestorin, Kanada, luvuin 6-4, 3-6, 6-3.
Tulokset > Naisten nelinpeli

Naisten nelinpelin voittivat sisaruspari Serena ja Venus Williams. He kukistivat finaalissa parin Virginia Ruano-Pascual, Espanja ja Paola Suarez, Argentiina luvuin 4-6, 6-4, 6-3.
Tulokset > Sekanelinpeli

Sekanelinpelin voittivat Martina Navratilova (USA) ja Leander Paes (IND). Finaalissa kukistuivat Todd Woodbridge, Australia ja Eléni Daniilídou, Kreikka luvuin 6-4, 7-5.
Tulokset > Sekanelinpeli > Poikien kaksinpeli

Australian avointen poikien kaksinpelin voiton vei Kyproksen Marcos Baghdatis. Finaalissa kaatui romanialainen Florin Mergea luvuin 6-4, 6-4.
Tulokset > Sekanelinpeli > Tyttöjen kaksinpeli

Tyttöjen kaksinpelin voitti Barbora Strýcová, Tšekki. Finaalissa kukistui Ukrainan Viktoria Kutuzova luvuin 0-6, 6-2, 6-2.
Tulokset > Sekanelinpeli > Poikien nelinpeli

Poikien nelinpelin voittivat yhdysvaltalaispari Scott Oudsema ja Phillip Simmonds.
Tulokset > Sekanelinpeli > Tyttöjen nelinpeli

Tyttöjen nelinpelin voittivat Australialaispari Casey Dellacqua ja Adriana Szili.
Aiheesta muualla

Viralliset sivut
Binomi

Binomin neliön arvon riippuvuus termiensä arvoista.
Binomi on algebrassa polynomi, joka koostuu kahdesta termistä. Binomi on siis kahden monomin summa.
Määritelmä

Binomi on tasan kahden monomin summa.
Yhden muuttujan binomi voidaan kirjoittaa muodossa
missä  a ja  b ovat vakioita,  m ja  n ovat ei-negatiivisia kokonaislukuja ja  x on muuttuja.
Yleisempi, usean muuttujan binomi voidaan kirjoittaa aina muodossa:
missä  x_{1}, x_{2}, ... ja  x_{i} ovat muuttujia,  a ja  b ovat edelleen vakioita; ja  n_{1}, n_{2}, ... ja  n_{i} sekä   m_{1}, m_{2}, ... ja  m_{i} ei-negatiivisia kokonaislukuja.
Esimerkkejä

3x-2x^{2}
xy+yx^{2}
0.9x^{3}+\pi y^{2}
2x^{3}+7
Laskusääntöjä

Binomi  a^{2}-b^{2} voidaan jakaa tekijöihin kahden muun binomin tuloksi
Kahden lineaaribinomin ax + b ja cx + d tulo on
Binomi a + b korotettuna n :nteen potenssiin, eli (a+b)^{n}, voidaan binomilauseen mukaan kehittää polynomiksi, jonka kertoimet löytyvät esi­merkiksi Pascalin kolmiosta. Näitä kertoimia kutsutaan myös binomi­kertoimiksi.
Esimerkiksi tapauksessa  n=2:
Lukujen neliöiden erotuksen arvon riippuvuus summan ja erotuksen tulosta.
Ahlaisten kirkonkylä

| Ahlaisten kirkonkylä |
| --- | --- |
 Ahlaisten kirkonkylää ja kirkko.
 Ahlaisten kirkonkylä
 Koordinaatit: 61°40′33″N, 21°37′13″E 
Valtio:  Suomi
Maakunta:  Satakunta
Kunta:  Pori
Entinen kunta:  Ahlainen
Hallinto:  
 – Asutustyyppi:  taajama, kirkonkylä
Pinta-ala:  
 – Maa:  3,08 km²
Väkiluku (31.12.2021):  347
 – Väestötiheys:  112,7 as./km²
Infobox OKVirheellinen NIMI-arvo: 
Ahlaisten kirkonkylä (tilastollisena taajamana vuonna 2014 Ahlainen) on kirkonkylä, tilastollinen taajama ja Museoviraston määrittelemä valtakunnallisesti merkittävä rakennettu kulttuuriympäristö Ahlaisissa Porissa Satakunnassa.
Ahlaisten taajaman maa-pinta-ala oli vuoden 2021 lopussa 3,08 km² ja väkiluku 347, mikä tuotti väestötiheydeksi taajamassa 112,7 henkilöä / km².
Näkymä kujalle kirkon lähellä.
Ahlaisten kirkonkylä on Museoviraston mukaan eräs parhaiten vanhan rakenteensa säilyttäneistä kirkonkylistä Suomessa. Kirkonkylän vanhin asutus sijaitsee harjuselänteellä Ahlaistenjoen varressa, ja jokirannassa Vaaksholmassa on pienimuotoisempaa asutusta. Kylän keskustassa Alakylässä on vuonna 1796 rakennettu ja vuonna 1908 uusittu Ahlaisten kirkko johon liittyy kellotapuli vuodelta 1834. Taajaman itäosa kuuluu Ylikylän kylään.
Kirkonkylään lännessä rajoittuva Ahlaistenjoen suisto kuuluu Pooskerin saariston Natura 2000 -suojelualueeseen.
Aiheesta muualla

Kuvia tai muita tiedostoja aiheesta Ahlaisten kirkonkylä Wikimedia Commonsissa
Akademitšeskajan metroasema

Akademitšeskajan metroasema tarkoittaa seuraavia asioita:
Akademitšeskajan metroasema (Moskovan metro), Kalužsko-Rižskaja-linjan asema (Moskova).
Akademitšeskajan metroasema (Pietarin metro)‎, Kirovin–Viipurin-linjan asema (Pietari).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akademitšeskajan metroasema”, voi hakea sivunnimihaulla, laajalla sivunnimihaulla tai tekstihaulla.
Brett Ratner

| Brett Ratner |
| --- | --- |
 Brett Ratner Tribecan elokuvajuhlilla vuonna 2012.
Henkilötiedot
Syntynyt: 28. maaliskuuta 1969 (ikä 55) Miami Beach, Florida, Yhdysvallat
Ammatti:  elokuva- ja musiikkivideo-ohjaaja
Aiheesta muualla
www.brettratner.com:80
IMDb 
Elonet
Brett Ratner (s. 28. maaliskuuta 1969 Miami Beach, Florida, Yhdysvallat) on yhdysvaltalainen elokuva- ja musiikkivideo-ohjaaja. Hän valmistui New Yorkin yliopiston elokuvakoulusta.
Elämä

Brett Ratner syntyi Miami Beachillä, Floridassa, Marcia Ratnerille, kuubalais-syntyiselle juutalaiselle viihdyttäjälle. Ratner ohjasi musiikkivideoita ennen kuin menestyi kaupallisesti toimintakomedia-elokuvallaan Rush Hour – rankka pari, jossa olivat pääosassa Jackie Chan ja Chris Tucker, jotka esiintyivät myös Ratnerin vuonna 2001 ohjaamassa jatko-osassa Rush Hour 2. Ratner oli aikeissa ohjata elokuvat X-Men (2000) ja Superman Returns (2006), mutta lopulta Bryan Singer ohjasi nämä. Ratner ohjasi (2002) tuottoisan Punainen lohikäärme -elokuvan. Elokuvan pääosissa esiintyvät muun muassa Edward Norton, Anthony Hopkins, Ralph Fiennes ja Harvey Keitel. Singerin siirryttyä X-Men-elokuvista Superman Returnsiin Ratner pääsi sattumalta ohjaamaan elokuvan X-Men: Viimeinen kohtaaminen (2006).
Ratner on New York Film Academyn luennoitsijavieras.
Ratner asuu Beverly Hillsissä, Kaliforniassa. FOX ilmoitti 25. huhtikuuta 2007, että Ratner, Carrie Fisher, Garry Marshall ja Jon Avnet olisivat tuomareita elokuvantekokilpailu-tosi-tv-sarjassa On the Lot, joka alkoi toukokuussa 2007.
Muuta

Ratner esiintyi omana itsenään James Tobackin draamaelokuvassa Black and White.
Filmografia > Elokuvat ja televisio

Rahalla saa (1997)
Rush Hour – rankka pari (1998)
Family Man – perhe on paras (2000)
Rush Hour 2 (2001)
Punainen lohikäärme (2002)
After the Sunset – keikka Bahamalla (2004)
Pako (2005, pilottijakson ohjaus, sarjan vastaava tuottaja)
X-Men: Viimeinen kohtaaminen (2006)
Rush Hour 3 (2007)
The Boys From Brazil (2008)
Tower Heist (2011)
Hercules (2014)
Before the Flood (tuottaja, 2016)
Filmografia > Musiikkivideot

Heavy D and the Boyz: Nuttin' But Love  (1994)
Wu-Tang Clan: Triumph (1997)
Mariah Carey: I Still Believe (1998)
Madonna: Beautiful Stranger (1999)
Mariah Carey: Heartbreaker (1999)
Mariah Carey: Thank God I Found You (2000)
P. Diddy: Diddy (2001)
Michael Jackson: Unbreakable (2002)
Mariah Carey: It's Like That (2005)
Mariah Carey: We Belong Together (2005)
Jessica Simpson: These Boots Are Made for Walkin' (2005)
Jessica Simpson: A Public Affair (2006)
Vanessa Hudgens: Say OK (2007)
Jessica Simpson: You Spin Me Round (Like A Record) (2007)
Courtney Love: Samantha (2007)
Mariah Carey: Touch My Body (2008)
Aiheesta muualla

Brett Ratnerin viralliset Internet-sivut (Arkistoitu – Internet Archive) (englanniksi)
Brett Ratner Internet Movie Databasessa. (englanniksi)
Ahlaisten kirkko

| Ahlaisten kirkko |
| --- | --- |
 Ahlaisten kirkko
Sijainti:  Ahlainen, Pori, Suomi
Koordinaatit:  61°40′33″N, 021°37′13″E
Seurakunta:  Ahlaisten seurakunta
Rakentamisvuosi:  1796 (suuria muutoksia 1908)
Suunnittelija:  Salomon Köykkä-Köhlström, (Josef Stenbäck)
Materiaali:  puu
Istumapaikkoja:  720
Tyylisuunta:  ristikirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ahlaisten kirkko, sankarihaudat 
Isänmaan puolesta 1939–1944
 Kuvanveistäjä Yrjö Rosola
Ahlaisten kirkko on Ahlaisissa, Porissa sijaitseva puukirkko. Se on Porin nykyisistä kirkoista vanhin. Salomon Köhlström rakensi kirkon kaksilaivaisena. Kirkko valmistui vuonna 1796. Vuonna 1832 valmistui kirkosta erillään oleva kellotapuli, jonka suunnitteli Carl Ludvig Engel. Vuonna 1908 kirkko muunnettiin 720 henkilöä vetäväksi ristikirkoksi arkkitehti Josef Stenbäckin johdolla.
Kirkon alttaritaulu esittää Jeesusta siunaamassa lapsia. Se on vuodelta 1888, ja sen on maalannut Elin Danielson-Gambogi. Neljää evankelistaa kuvaavan kirkon renessanssi-henkisen saarnastuolin on puolestaan suunnitellut kirkon rakentaja Köykkä-Köhlström. Kirkossa on myös 17-äänikertaiset urut, jotka sinne asennettiin vuonna 1909.
Lähellä sijainnut Ahlaisten vanha kirkko oli valmistunut vuonna 1693 ja purettiin vuonna 1840.
Kirkon ympärille kapealle harjuselänteelle muodostunut Ahlaisten kirkonkylän taajama on Museoviraston määrittelemä valtakunnallisesti merkittävä rakennettu kulttuuriympäristö.
Aiheesta muualla

Kuvia tai muita tiedostoja aiheesta Ahlaisten kirkko Wikimedia Commonsissa
Ahlaisten kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Kuvia kirkosta Ahlaisten seurakunnan sivuilla (Arkistoitu – Internet Archive)
Ahlaisten kirkko Pori-tiedossa (poritieto.com)
Akademovskije manjaki

Nikita Lytkin (vasemmalla) ja Artjom Anufrijev (oikealla)
Akademovskije manjaki (ven. Академовские маньяки) on kahdesta venäläisestä sarjamurhaajasta käytetty yhteisnimitys. Kaksikko murhasi joulukuussa 2010 maaliskuuhun 2011 Irkutskin Akademgorokin alueella kuusi vastaantulijaa ja teki yhdeksän murhayritystä. Uhrien kimppuun hyökättiin vasaroilla ja mailoilla. Tekijät olivat Artjom Anufrijev ja Nikita Lytkin. Anufrijev oli rikosten tekohetkellä 18-vuotias ja Lytkin 17-vuotias.
Akademovskije manjakin uhrit olivat satunnaisesti valikoituja henkilöitä, joita hakattiin vasaroilla ja mailoilla iltaisin. Yksi uhreista oli 12-vuotias poika. Akademgorokin asukkaat perustivat omia turvajoukkojaan itsepuolustusta varten hyökkäysten jatkuessa. Tekijät jäivät kiinni, kun toisen tekijän sukulainen löysi tämän puhelimesta videon naisen murhasta ja ruumiin häpäisystä. Pidätetyt nuorukaiset kertoivat olleensa puhdistamassa maailmaa niistä, jotka eivät olleet elämän arvoisia. Kaksikkoa syytettiin murhaa, murhan yritystä, ruumiinhäpäisyä, ääriliikkeiden organisointia ja ryöstöä koskevien lakipykälien nojalla. Oikeus katsoi kaikki syytekohdat toteennäytetyiksi. Huhtikuussa 2013 Anufrijev tuomittiin Irkutskissa elinkautiseen vankeuteen. Lytkin sai alaikäisenä 24 vuoden vankeustuomion, jonka Venäjän korkein oikeus myöhemmin lievensi 20 vuoden vankeustuomioksi.
Rikostutkijoiden mukaan Akademoviskije manjaki toimi uusnatsien ja skinheadien yhteisöissä. Heidän mukaansa tekijät pitivät itseään jumalina. Oikeus vahvisti rikostutkijoiden näkemykset siitä, että syytetyt olivat muodostaneet ekstremistisen yhteisön, jonka liittivät yhteen ihmisvihamieliset näkemykset. Lytkinin katsottiin aloittaneen hyökkäykset, mutta molempien katsottiin viimeistelleen murhat yhteistyössä. Anufrijevin katsottiin olleen aloitteellinen ruumiiden häpäisyssä. Kaksikko puhdisti aseitaan ja vaatteitaan rikostensa jäljistä asunnoissaan, joista vanhemmat olivat poissa. Akademovskije manjakista tehtiin dokumenttielokuva Manjaki. Deti Tšikatilo. 28. marraskuuta 2021 Nikita Lytkin joutui sairaalaan tehtyään itsemurhayrityksen rangaistuslaitoksessa Angarskissa. Hän kuoli vammoihinsa kaksi päivää myöhemmin.
Aigle

Aigle voi tarkoittaa seuraavia:
Aigle on useamman naispuolisen hahmon nimi kreikkalaisessa mytologiassa:
Aigle, yksi hesperideistä
Aigle, yksi kolmesta auringonjumala Helioksen ja Klymenen tyttärestä heliadista
Aigle, najadi, Zeuksen ja Neiaran tytär. Hänet mainitaan myös khariittien ja Helioksen äitinä
Aigle, terveyden jumalatar, Askleipoksen ja Epionen tytär
Aigle, Panopeuksen tytär, johon Theseus rakastui ja jonka vuoksi hän hylkäsi Ariadnen
Aigle, kaupunki Vaudin kantonissa Sveitsissä
Aigle, hallintoalue Vaudin kantonissa Sveitsissä
HMS Aigle (1782), Britannian Kuninkaallisen laivaston 38-tykkinen viidennen luokan alus
HMS Aigle (1801), Britannian Kuninkaallisen laivaston Aigle-luokan 36-tykkinen viidennen luokan alus
FS Aigle (1853), Ranskan laivaston aviso
Muita merkityksiä

Aigle, ranskalainen koeraketti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aigle”, voi hakea sivunnimihaulla, laajalla sivunnimihaulla tai tekstihaulla.
Ahed Tamimi

Ahed Tamimi 2018.
Ahed Tamimi syyskuussa 2017.
Ahed Tamimi (arab. عهد التميمي‎, Ahad at-Tamīmī, s. 31. tammikuuta 2001 Nabi Salih, Länsiranta) on palestiinalainen kansalaisaktivisti, joka nousi maailmanlaajuiseen julkisuuteen joulukuussa 2017 lyötyään israelilaista sotilasta. Välikohtaus johti Tamimin vangitsemiseen, ja lopulta hän sai kahdeksan kuukauden vankeustuomion maaliskuussa 2018. Tamimi on tapauksen johdosta noussut palestiinalaisten vastarinnan uudeksi symboliksi. Israelissa hänen toimintaansa on sen sijaan kuvailtu teatteriksi, Tamimin on väitetty provosoivan sotilaita tahallaan, jotta saataisiin kuvattua propagandamateriaalia.
Ahed Tamimi on kotoisin pienestä Nabi Salihin kylästä, jonka maille on rakennettu israelilainen siirtokunta, ja kylän ainoa vesilähde on otettu sen käyttöön. Myös hänen isänsä Bassem Tamimi (s. 1967) ja äiti Nariman ovat tunnettuja aktivisteja. Palestiinan nuorimmaksi toimittajaksi tituleerattu Janna Tamimi (s. 2006) on hänen serkkunsa. Ahed Tamimi oli julkisuudessa jo 11-vuotiaana, kun hän vuonna 2012 heristi uutiskuvissa nyrkkiä veljeään pidättäneille sotilaille. Hän on myöhemmin osallistunut muun muassa Euroopan parlamentin syyskuussa 2017 Brysselissä järjestämään konferenssiin, jossa käsiteltiin naisten roolia Palestiinan itsenäisyyskamppailussa.
Vankeuteen johtaneet tapahtumat

15. joulukuuta 2017 Tamimi osallistui Nabi Salihissa järjestettyyn mielenosoitukseen, joka muuttui väkivaltaiseksi, kun sotilaita alettiin paiskimaan kivillä. Mielenosoituksen aikana hänen 15-vuotias serkkunsa Mohammed Tamimi haavoittui vakavasti päähän sotilaiden ampumasta kumiluodista. Israelin turvallisuusjoukot tunkeutuivat Taminin perheen asuntoon, josta armeijan väitteiden mukaan oli heitelty kiviä sotilaita kohti. Tämän jälkeen Ahed Tamimi hyökkäsi yhdessä äitinsä ja toisen serkkunsa kanssa talonsa edustalla olevien sotilaiden kimppuun. Facebookiin ladatun videomateriaalin mukaan sotilaita lyötiin ja potkittiin.
Tamimi pidätettiin 19. joulukuuta tehdyn öisen ratsian yhteydessä. Kahden viikon kuluttua hänet asetettiin syytteeseen turvallisuusjoukkojen vastaisesta hyökkäyksestä, provokaatiosta, uhkailusta sekä kivien heittelystä. Samaan aikaan esitettiin syytteet myös hänen äidilleen ja 21-vuotiaalle serkulleen Nour Tahimille, jotka oli pidätetty jo väikohtaksen yhteydessä. Tamimia uhkasi jopa 10 vuoden vankeus, mutta 24. maaliskuuta 2018 hän teki syyttäjän kanssa sopimuksen, jossa Tamimi myönsi osan 12 syytteistä, ja sai lopulta kahdeksan kuukauden vankilatuomion sekä hieman yli 1 000 euron sakot. Oikeudenkäynti järjestettiin suljetuin ovin Tamimin asianajajan vaatimuksesta huolimatta. Hänen äitinsä tuomittiin myös kahdeksan kuukauden vankeuteen ja serkku sai 16 päivän tuomion. Tamimi vapautettiin heinäkuun 2018 lopussa.
Aiheesta muualla

Kuvia tai muita tiedostoja aiheesta Ahed Tamimi Wikimedia Commonsissa
Akademitšeskajan metroasema (Pietarin metro)

Akademitšeskaja (ven. Академи́ческая) on yksi Pietarin metron asemista. Se avattiin 31. joulukuuta 1975.
Alderney (täsmennyssivu)

Alderney tarkoittaa seuraavia asioita:
Alderney, pohjoisin Kanaalisaarista
HMS Alderney (1735), Alderney-luokan 8-tykkinen mörssärialus
HMS Alderney (1743), 24-tykkinen kuudennen luokan alus
HMS Alderney (1757, Alderney-luokan 12-tykkinen sluuppi
HMS Alderney (P416), Amphion-luokan sukellusvene
HMS Alderney (P278), Island-luokan partiovene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alderney”, voi hakea sivunnimihaulla, laajalla sivunnimihaulla tai tekstihaulla.
Al-Mansur

Al-Mansur voi tarkoittaa seuraavia:
Al-Mansur (abbasidi)  (712–775) toinen abbasidikalifi.
Ahmad I al-Mansur Saadi (kuoli 1603), Saadi-dynastian sulttaani
Al-Mansur Ibn Abi Aamir, tunnetaan myös nimellä Almanzor (n. 938-1002), Al-Andalusian de facto -hallitsija
Al-Mansur Ibn Buluggin (kuoli 995), Ifriqiyan ziridi-dynastian toinen hallitsija
Ismail al-Mansur (913-953), Ifriqiyan fatimidien kolmas kalifi
Abu Yusuf Ya'qub al-Mansur (n. 1160-1199), kolmas Almohadi-kalifi
Mansur ibn Nasir (kuoli 1104), hammadidi dynastian hallitsija
M/S Al Mansur, Saddam Husseinin huvijahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Al-Mansur”, voi hakea sivunnimihaulla, laajalla sivunnimihaulla tai tekstihaulla.
Aarno Malin

Aarno Malin (s. 1976/7) on suomalainen toimittaja ja tietokirjailija.
Malin on koulutukseltaan filosofian maisteri. Hän kiinnostui 1990-luvun puolessavälissä voimakkaasti huumausaineaiheista. Malin myi väärinkäyttöön levinnyttä Lyrica-lääkettä koskevan artikkelinsa Suomen Kuvalehdelle. Vuonna 2014 hän alkoi tutkia Tor-verkon huumekauppasivusto Silkkitietä. Hän kirjoitti myös tämän työnsä tiimoilta Suomen Kuvalehteen.
Tor-verkon huumekauppaa tutkittuaan Malin päätti tutustua Tor-verkkoon myös muilta osin. Syksyllä 2016 hän löysi sivuston, joka keskittyi materiaaliin lasten kiduttamisesta ja raiskaamisesta eli hurtcoreen. Malin kirjoitti tästä materiaalista kesäkuussa 2018 Suomen Kuvalehteen laajan artikkelin "Sairaan ruma maailma". Hän joutui käsittelemään omia kokemuksiaan traumaterapiassa. Malinin ensimmäisenä kirjana ilmestyi vuonna 2022 Tor-verkon äärimmäisimpiä rikollisuuden muotoja käsittelevä Pimeyden ytimeen. Kesäkuussa 2023 ilmestyi häneltä kirja Mies, jota ei uskottu. Siinä hän käsitteli diagnoosin ja avun saamisen vaikeuttaan krooniseen kipuun ja muihin oireisiinsa, joiden taustalta oli lähes 20 vuoden viiveellä todettu muun muassa selkärankareuma.
Malin on kirjoittanut Tor-verkon rikollisuudesta eri lehtiin ja blogiin. Häntä on usein kuultu mediassa ja pidetty Tor-verkon rikollisuuden asiantuntijana. Hän on itse ollut yhteydessä verkkorikollisiin ja kertonut kokeneensa uhkailua sekä kiristystä työnsä takia. Malin toimi Keskusrikospoliisin asiantuntijana Vastaamon tietomurtoa koskeneessa tutkinnassa.
Kirjat

Pimeyden ytimeen (2022, Atena)
Mies, jota ei uskottu (2023, Atena)
Ahkiolammi

| Ahkiolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°08′31″N, 24°18′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Elänteen valuma-alue (35.37)
Laskuoja:  Haapaoja 
Järvinumero:  35.374.1.007
Mittaustietoja
Pinnankorkeus:  111,4 m  
Rantaviiva:  0,614 km  
Pinta-ala:  1,203 ha  
Saaria:  ei saaria 
 fiAhkiolammi 
Ahkiolammi  on Pirkanmaalla Mänttä-Vilppulassa Jouttikylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,2 hehtaaria ja se on 300 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Haapaojan valuma-alueeseen (35.374) se kuuluu. Lammen vedenpinnan korkeus on 111,4 metriä mpy.
Betlehemin lastenmurha

Giotto di Bondonen maalaus Pyhät viattomat
Betlehemin lastenmurha oli Matteuksen evankeliumin mukaan Juudean kuningas Herodeksen käskystä pian Jeesuksen syntymän jälkeen toimeen­pantu kaksivuotiaisiin ja sitä nuorempiin poikiin kohdistunut joukko­murha. Raamatun mukaan Herodes määräsi joukkosurman toteutettavaksi, jotta hän ei menettäisi valtaansa vasta­syntyneelle juutalaisten kuninkaalle, jonka Itämaan tietäjät kertoivat syntyneen.
Joukkomurhan uhreja, joista käytetään nimitystä viattomat lapset tai pyhät viattomat, on pidetty ensimmäisinä kristittyinä marttyyreina. Kreikkalaisen perimätiedon mukaan heitä olisi ollut yli 14 000, eräiden keskiaikaisten käsitysten mukaan jopa 144 000, mutta koska Betlehem oli pieni paikkakunta, uudempien arvioiden mukaan siellä olisi tuolloin ollut enintään parikymmentä näin nuorta poikaa. Monet nykyiset tutkijat pitävät kertomusta lastenmurhasta pelkkänä legendana, koska siitä ei Matteuksen evankeliumin lisäksi ole mainintoja muissa lähteissä, ei esimerkiksi Josephuksen teoksissa eikä myöskään muualla Uudessa testamentissa.